Document ID: 32002D0350

20020403
Решение на Комисията
от 3 април 2002 година
за изменение на Решение 2001/781/ЕО за приемане на наръчник за приемащите агенции и справочник с документите, които подлежат на връчване съгласно Регламент (ЕО) № 1348/2000 на Съвета за връчване на съдебни и извънсъдебни документи по граждански или търговски дела в държавите-членки
(нотифицирано под номер С(2002) 1132)
(2002/350/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1348/2000 на Съвета от 29 май 2000 г. за връчване на съдебни и извънсъдебни документи по граждански или търговски дела в държавите-членки [1], и по-специално член 17, букви а) и б) от него,
като има предвид, че:
(1) За прилагането на Регламент (ЕО) № 1348/2000 беше необходимо да се състави и публикува наръчник, съдържащ информация за приемащите агенции, предвидени в член 2 от посочения регламент.
(2) Член 17, буква б) от Регламент (ЕО) № 1348/2000 също предвижда съставяне на всички официални езици на Европейския съюз на справочник с документите, които подлежат на връчване съгласно посочения регламент.
(3) Съгласно Регламент (ЕО) № 1348/2000, Решение 2001/781/ЕО на Комисията от 25 септември 2001 г. за приемане на наръчник за приемащите агенции и справочник с документите, които подлежат на връчване съгласно Регламент (ЕО) № 1348/2000 на Съвета за връчване на съдебни и извънсъдебни документи по граждански или търговски дела в държавите-членки [2] беше публикувано в Официален вестник на Европейските общности.
(4) Наръчникът и справочникът трябва да бъдат допълнени с информация, постъпила в Комисията от Германия.
(5) Мерките, предвидени в настоящото решение, са в съответствие със становището на комитета, създаден съгласно член 18 от Регламент (ЕО) № 1348/2000.
ПРИЕ НАСТОЯЩОТО РЕШЕНИЕ:
Член 1
Приложение I към Решение 2001/781/ЕО (наръчник, посочен в член 17, буква а) от Регламент (ЕО) № 1348/2000) се изменя в съответствие с приложение I към настоящото решение.
Член 2
Приложение II към Решение 2001/781/ЕО (справочник, посочен в член 17, буква б) от Регламент (ЕО) № 1348/2000) се изменя в съответствие с приложение II към настоящото решение.
Адресати на настоящото решение са държавите-членки.
Съставено в Брюксел на 3 април 2002 година.

Labels: 11
3
12
18
15